УТВЕРЖДАЮ

Директор

Оршанского районного центра физической культуры, туризма и краеведения детей и молодёжи

\_\_\_\_\_\_\_\_\_\_\_\_\_\_Д.В.Киреев

07.08.2024.

УМОВЫ

правядзення раённага этапу

рэспубліканскага конкурсу-турніру

ˮДзівосы краю майго“ і ўдзелу ў рэспубліканскім грамадзянска-патрыятычным праекце ”Збяры Беларусь у сваім сэрцы“

1. Агульныя палажэнні

1.1. Рэспубліканскі грамадзянска-патрыятычны праект ”Збяры Беларусь у сваім сэрцы“ (далей – праект) праводзіцца ў адпаведнасці з планам работы Міністэрства адукацыі Рэспублікі Беларусь на 2024 год і ў рамках рэалізацыі Дзяржаўнай праграмы ”Адукацыя і маладзёжная палітыка“ на 2021–2025 гады.

1.2. Арганізатарамі рэспубліканскага праекта з’яўляюцца Міністэрства адукацыі Рэспублікі Беларусь і ўстанова адукацыі ”Рэспубліканскі цэнтр экалогіі і краязнаўства“.

У 2024 годзе ў рамках праекта праводзіцца рэспубліканскі конкурс-турнір ˮДзівосы краю майго“ (далей – конкурс-турнір)

Арганізатарам раённага этапу конкурсу-турніру з’яўляецца дзяржаўная ўстанова дадатковай адукацыі ”Аршанскі раённы цэнтр фізічнай культуры, турызму і краязнаўства дзяцей і моладзі“ (далей – АРЦФКТіКДіМ).

2. Мэта і задачы конкурсу-турніру:

Конкурс-турнір праводзіцца з мэтай фарміравання ў моладзі патрыятычных якасцей, паглыблення пачуцця любові да сваёй краіны праз далучэнне іх да даследавання жыцця і дзейнасці адметных асоб свайго краю, да пазнання гістарычнай, культурнай і прыроднай спадчыны малой радзімы.

Дасягненне пастаўленай мэты ажыццяўляецца праз рашэнне наступных задач:

масавае ўключэнне навучэнцаў у дзейнасць па даследаванні, вывучэнні, аднаўленні (адраджэнні) і выкарыстанні аб’ектаў ”страчанай спадчыны“;

захаванне i выкарыстанне матэрыяльных і нематэрыяльных каштоўнасцей малой радзімы, распаўсюджванне інфармацыі аб іх і папулярызацыя на карысць iнтарэсаў грамадства;

даследаванне і папулярызацыя жыцця і дзейнасці выбітных асоб свайго краю;

выхаванне беражлівых адносін да гісторыі і культуры краю, адказнасці за захаванне культурна-гістарычнай спадчыны продкаў;

стварэнне іміджу рэгіёна як прывабнага турысцка-экскурсійнага і культурна-пазнавальнага аб’екта;

стварэнне ўмоў для раскрыцця пазнавальных і творчых здольнасцей навучэнцаў.

3. Удзельнікі конкурсу-турніру.

У конкурсе-турніры прымаюць удзел навучэнцы аб’яднанняў па інтарэсах устаноў адукацыі (індывідуальна) ва ўзросце ад 14 гадоў.

4. Тэрмін рэалізацыі.

Конкурс-турнір праводзіцца ў перыяд з ліпеня па лістапад 2024 года ў тры этапы з вызначэннем пераможцаў і прызёраў:

першы этап – ва ўстановах адукацыі;

другі этап – раённы;

трэці этап – абласны.

Пераможцы абласнога этапу прымуць удзел у заключным (рэспубліканскім) этапе конкурсу-турніру.

5. Парадак правядзення конкурсу-турніру.

5.1. На першым этапе конкурсу-турніру навучэнцы аб’яднанняў па інтарэсах устаноў адукацыі праводзяць краязнаўчыя даследаванні жыцця і дзейнасці выбітных асоб свайго краю, выяўляюць матэрыяльныя і нематэрыяльныя каштоўнасці сваёй малой радзімы, якія можна ўмоўна аднесці да ”страчанай спадчыны“ (не маюць яўнай праявы на сённяшні дзень).

Падчас даследаванняў удзельнікі конкурсу-турніру працуюць з архіўнымі дакументамі, матэрыяламі археалагічных даследаванняў, публікацыямі ў спецыяльных навуковых выданнях, матэрыяламі музеяў і г.д.

Аб’ектамі пільнай цікаўнасці ўдзельнікаў конкурсу-турніру становяцца аб’екты ”страчанай спадчыны“, амаль забытыя ў народзе, ці зруйнаваныя часам і людзьмі.

”Страчанай спадчынай“ можа быць:

нематэрыяльнае праяўленне творчасцi чалавека (звычаi, традыцыi, абрады, фальклор (вусная народная творчасць, легенды і паданні), традыцыйныя маўленчая культура, гаворка, змест геральдычных аб’ектаў, уласных геаграфічных назваў (тапонімаў) i інш.), а таксама створаныя чалавекам або цесна звязаныя з яго дзейнасцю;

матэрыяльныя аб’екты (помнікі гісторыі, прыроды, архітэктуры, археалогіі, горадабудаўнiцтва, мастацтва, дакументальныя помнікі і інш.). Аб’екты ”страчанай спадчыны“ павінны з’яўляцца аўтэнтычнымі і мець гiстарычнае, мастацкае, навуковае або iншае значэнне з пункту гледжання ўдзельніка конкурсу-турніру;

 малавядомыя, але выбітныя, па меркаваннях удзельнікаў конкурсу-турніру, землякі, хто зрабіў свой унёсак у адметнасць дадзенага рэгіёна.

Па вынікам даследавання ствараецца брашура ”Дзівосы краю майго“, ў якой змешчаецца матэрыял аб ”топ-3“ (па кожнай пазіцыі 3, усяго 9) аб’ектах ”страчанай спадчыны“ – найбольш значных матэрыяльных і наматэрыяльных каштоўнасцях малой радзімы, а таксама аб выбітных асобах свайго краю.

Брашура (pdf файл) уключае: тытульны ліст, інфармацыю аб аб’ектах, карту-схему з адзначанымі 9 адметнасцямі, спіс выкарыстаных крыніц. Інфармацыя аб аб’ектах павінна быць прадстаўлена лагічна ў адпаведнасці з наступнай структурай: месцазнаходжанне аб’екта, гістарычная даведка, знішчэнне (поўнае ці частковае) аб’екта, ўнёсак ”выбітных“ асоб у культурнае і (або) духоўнае жыццё малой радзімы, ці уплыў на ход гістарычнага развіцця краю (калі мае месца). Апісанне аб’ектаў дапаўняецца фотаздымкамі, схемамі, малюнкамі. Пры выкарыстанні літаратуры неабходна даваць спасылкі ў тэксце (калі матэрыял аўтарскі, то гэта таксама неабходна адзначыць). Інфармацыя аб адным аб’екце павінна займаць не больш 2 старонак.

5.2. На другі (раённы) этап да **23.09.2024** на электронны адрас аддзела краязнаўства АРЦФКТіКДіМ: turism.orsha@goroo-orsha.by ад кожнай установы адукацыі дасылаецца заяўка (дадатак) і не больш трох распрацаваных брашур. Заяўка ўключае спасылкі на брашуры, якія размяшчаны на воблачных сервісах устаноў адукацый з прадастаўленнем доступу па спасылцы. Брашуры таксама прадстаўляюцца ў аддзел краязнаўства ў раздрукаваным выглядзе.

5.3. Крытэрыі ацэнкі брашуры:

лагічнасць і змястоўнасць прадстаўленай інфармацыі аб аб’екце;

значнасць аб’екта для сваёй мясцовасці (ці краю);

крэатыўнасць афармлення;

самастойнасць у зборы і аналізе матэрыялу;

наяўнасць спасылак на крыніцы.

5.4. Ад Аршанскага раёна вызначаецца 1 пераможца і прызёры. У трэцім (абласным) этапе ўдзельнічае пераможца раённага этапу (адзін).

5.5. На трэцім (абласным) этапе распрацаваныя брашуры кожнага пераможцы другога этапу размяшчаюцца на сайце Віцебскага абласнога палаца дзяцей і моладзі ў раздзеле ”Мерапрыемствы“ для знаёмства з імі ўдзельнікаў.

На падставе мэтэрыялаў брашур арганізацыйным камітэтам распрацоўваецца краязнаўчая віктарына, удзельнікамі якой з’яўляюцца пераможцы другога этапу конкурсу-турніру – аўтары дасланых брашур. Тэрміны і парадак правядзення краязнаўчай віктарыны будуць паведамлены ўдзельнікам дадаткова.

Пять навучэнцаў – пераможцаў абласнога этапу прымуць удзел у складзе зборнай каманды Віцебскай вобласці ў заключным (рэспубліканскім) этапе конкурсу-турніру.

5.6. Рэспубліканскі этап праводзіцца ў вочным фармаце ў 2 туры: тэарытычны і практычны. Дата і месца правядзення заключнага этапу будзе даведзена да ведама ўдзельнікаў дадаткова.

Першы тур (тэарытычны) уключае заданні адкрытага і закрытага тыпу на веданне ”страчанай“ гісторыка-культурнай і прыроднай спадчыны Беларусі. Заданні будуць распрацаваны на аснове матэрыялу, прадстаўленага ў брашурах удзельнікаў.

Тэарэтычны тур складаецца з некалькіх частак:

”інтэлект-буквар“ (каманды адказваюць на пытанне, адказ на якое пачынаецца з літары згодна беларускага алфавіта);

”3х10“ (пытанні размеркаваны па трох тэматычных катэгорыях (матэрыяльныя, нематэрыяльныя аб’екты, выбітныя асобы), якія ўключаюць дзесяць рознаўзроўневых пытанняў у кожнай катэгорыі).

У другім туры (практычны) каманда за пэўны час павінна скласці экскурсію-імправізацыю па аб’ектах (з пераліку прадстаўленных у брашурах), якія атрымалі па выніках жараб’ёўкі.

Крытэрыі ацэнкі практычнага тура:

лагічнасць пабудовы экскурсіі;

экскурсійная падача інфармацыі;

паўната і дасканаласць звестак аб аб’ектах;

адказы на пытанні.

Для падрыхтоўкі каманд да ўдзелу ў рэспубліканскім этапе напярэдні (за 2 тыдні) на сайце Рэспубліканскага цэнтра экалогіі і краязнаўства (https://rcek.by/) змяшчаюцца брашуры ўдзельнікаў дадзенага этапу.

5.6. Аўтары даюць згоду арганізатарам адпаведных этапаў конкурсу-турніру на публікацыю сваіх работ у друкаваных і (ці) электронных выданнях, публічную дэманстрацыю на сайтах арганізатараў, некамерцыйнае выкарыстанне матэрыялаў з мэтай папулярызацыі праекта (з захаваннем аўтарскіх правоў), а таксама згоду на праўку і скарачэнні (пры неабходнасці) тэкставых матэрыялаў з захаваннем аўтарскай пазіцыі.

5.7. Падвядзенне вынікаў конкурсу-турніру.

Пераможцы і прызёры раённага этапу рэспубліканскага турніру ўзнагароджваюцца дыпломамі АРЦФКТіКДіМ.

Пераможцы і прызёры абласнога этапу вызначаюцца па суме месцаў за распрацаваныя брашуры і па выніках віктарыны і ўзнагароджваюцца дыпломамі галоўнага ўпраўлення па адукацыі Віцебскага аблвыканкама.

Пераможцы і прызёры рэспубліканскага турніру ўзнагароджваюцца дыпломамі і прызамі Міністэрства адукацыі Рэспублікі Беларусь, дыпломамі ўдзельнікаў рэспубліканскага цэнтра.

6. Фінансаванне рэспубліканскага праекта

Фінансаванне рэспубліканскага праекта ажыццяўляецца:

на першым этапе – установай адукацыі;

на другім этапе – за кошт АРЦФКТіКДіМ;

на трэцім этапе – за кошт сродкаў галоўнага ўпраўлення па адукацыі Віцебскага райвыканкама;

на заключным этапе – Міністэрствам адукацыі Рэспублікі Беларусь за кошт сродкаў рэспубліканскага бюджэту, прадугледжанага на іншыя выдаткі ў галіне адукацыі (план мерапрыемстваў па рэалізацыі падпраграмы 10 ”Маладзёжная палітыка“ на 2023 год Дзяржаўнай праграмы ”Адукацыя і маладзёжная палітыка“ на 2021–2025).

Для фінансавання рэспубліканскага праекта на ўсіх этапах могуць быць выкарыстаны іншыя крыніцы, не забароненыя заканадаўствам Рэспубліка Беларусь.

Дадатак

ДУА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЗАЯЎКА

на удзел ў раённам этапе турніру-турніру ˮДзівосы краю майго“

|  |  |  |
| --- | --- | --- |
| Назва брашуры | Аўтар, клас, узрост, назва аб’яднання па інтарэсах | Кіраўнік, пасада, тэлефон |
|  |  |  |

Спасылка на брашуру: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Дырэктар ДУА